HISTORIA V1T1E ET MORTIS. 191 



thridatium, et caetera (praesertim in juventute), non 

 malum foret potius aquas ipsorum stillatitias,sumere, 

 quam corpora ipsorum ; etenim vapor in distillando 

 surgit, calor medicamenti fere subsidet : aqua? au- 

 tem stillatitiae plerumque in virtutibus, quag per va- 

 pores fiunt, bonae ; in caeteris, enerves. 



35. Sunt medicament a, quae gradum habent 

 quendam debilem et occultum, et propterea tutum, 

 ad virtutem opiatam ; ea immittunt vaporem lentum 

 et copiosum, sed non malignum, quemadmodum 

 opiata faciunt : itaque spiritus non fugant, sed con 

 gregant tamen et nonnihil inspissant. 



36. Medicamenta in ordine ad opiata sunt ante 

 omnia crocus, atque ejus flores ; deinde folium In- 

 dum ; ambra-grisia ; coriandri semen praeparatum ; 

 amomum et pseudamomum ; lignum Rhodium ; 

 aqua florum aurantiorum, et multo magis infusio 

 florum eorundem recentiumin oleo amygdalino ; nux 

 moschata foraminata et in aqua rosacea macerata. 



37. Ut opiata parce admodum et certis tempo- 

 ribus (ut dictum est), ita liaecsecundaria familiariter, 

 et in victu quotidiano, sumi possunt ; et multum 

 conferunt ad prolongationem vitae. Certe pbarma- 

 copoeus quidam Calecutiae, ex usu ambrae, ad cen 

 tum sexaginta annos vixisse perhibetur ; atque no- 

 biles in Barbaria, ex ejusdem usu, longaevi reperiun- 

 tur, cum plebs brevioris sit aevi ; et apud majores 

 nostros, qui nobis fuerunt vivaciores, crocus magno 

 in usu fuit, in placentis, jusculis, etc. Atque de 

 primo modo condensationis spirituum, per opiata et 

 subordinata, base inquisita sint. 



